अब डुमरी के टेसाफुली में लगेगा गरीब कल्याण मेला
अबएक बार फिर से प्रशासनिक तंत्र लोगों के बीच पहुंचेगा। जिसमें जिले के सभी विभागों के वरीय पदाधिकारी सीधे लोगों की समस्या का निष्पादन करेंगे। यह जिले के डुमरी प्रखंड के छछंदो पंचायत के टेसाफुली गांव स्थित उत्क्रमित मध्य विद्यालय टेसाफली में गरीब कल्याण मेला मेगा कैंप सह रात्रि विश्राम का आयोजन किया जाएगा। जहां आस-पास के पांच पंचायतों के 11 गावों के लोग हिस्सा लेंगे। इसका आयोजन 18 मार्च को किया जाएगा। इससे पहले 11 फरवरी को जिले के पीरटांड़ प्रखंड के हरलाडीह स्कूल में जिला प्रशासन की ओर से गरीब कल्याण मेला सह रात्रि विश्राम का आयोजन किया गया था। जो काफी सफल रहा था। इस मेगा कैंप सह रात्रि विश्राम को लेकर शुक्रवार को उपायुक्त उमाशंकर सिंह ने समाहरणालय सभाकक्ष में जिले के सभी विभागों के पदाधिकारियों के साथ बैठक की। इस बैठक में डीसी ने सभी को उनके विभाग से संबंधित तैयारी करने का निर्देश दिया। बैठक में उप विकास आयुक्त किरण कुमार पासी, पुलिस अधीक्षक अखिलेश बी वॉरियर, अपर समाहर्ता अशोक कुमार साहा, सिविल सर्जन डॉ बिभाशरण, जिला आपूर्ति पदाधिकारी आरसी पासवान, जिला कृषि पदाधिकारी ब्रजेश्वर दूबे, जिला सहकारिता पदाधिकारी मनोज कुमार, जिला शिक्षा पदाधिकारी निर्मला कुमारी बरेलिया, डीएसई कमला सिंह, जिला कल्याण पदाधिकारी रामेश्वर चौधरी, प्रभारी जिला समाज कल्याण पदाधिकारी राजीव रंजन, सहायक श्रमायुक्त, पीएचईडी वन के संजय कुमार, पीएचईडी टू के कार्यपालक अभियंता चन्द्रशेखर सहित अन्य मौजूद थे।
मेले में शिकायतों का त्वरित निष्पादन होगा
मेलेमें सभी विभागों की ओर से स्टॉल लगाया जाएगा। जहां संबंधित विभागों के पदाधिकारी ग्रामीणों की समस्या सीधे तौर सुन कर त्वरित निष्पादन करेंगे। इसके अलावा स्वास्थ्य कैंप लगाया जाएगा। जिसमें ग्रामीणों का नि:शुल्क स्वास्थ्य जांच कर दवा का वितरण किया जाएगा। आपूर्ति विभाग की आेर से राशन कार्ड बनाने एवं राशन उठाव से संबंधित समस्या को त्वरित निराकरण किया जाएगा। कृषि विभाग की ओर से किसानों के बीच कृषि यंत्र वितरित किए जाएंगे। सहकारिता विभाग सहकारिता बैंक एवं पैक्स में वंचित लोगों का बचत खाता खुलवाएगा। फसल बीमा का लाभ दिया जाएगा। बच्चों को पुस्तक, पोशाक का वितरण किया जाएगा।
मेगा कैंप की तैयारी को लेकर सौंपी जिम्मेदारी
गरीबकल्याण मेला मेगा कैंप सह रात्रि विश्राम को लेकर डीसी उमाशंकर सिंह ने सभी विभागों के पदाधिकारियों को जिम्मेदारी सौंपी है। इसमें पुलिस अधीक्षक को मेले को लेकर आयोजन स्थल एवं आस-पास में विधि एवं सुरक्षा व्यवस्था बनाए रखने, डीडीसी को अधिकारियों के साथ क्षेत्र का भ्रमण कर ग्रामीण विकास विभाग की योजनाओं से ग्रामीणों को अवगत कराने, मनरेगा, इंदिरा आवास योजना, डोभा निर्माण, एसएचजी के गठन, विभाग की उपलब्धियों एवं कार्यक्रमों से संबंधित पर्चा वितरण करने, प्रधानमंत्री आवास योजना से लोगों को लाभ देने, टीम गठित कर शिकायतों के त्वरित निष्पादन की तैयारी करने का निर्देश दिया है।
इन गांव के लोग लेंगे हिस्सा
जिलेके डुमरी प्रखंड के छछंदो पंचायत के टेसाफुली में आयोजित होने वाले गरीब कल्याण मेला सह रात्रि विश्राम में पांच पंचायत के 11 गांव के लोग हिस्सा लेंगे। जिसमें छछंदो पंचायत के जोभी, दलांगा-चलकरी, मोहनपुर, टेसाफुली, ससारखों पंचायत के ससारखो, नुरंगो, कुस्टो-नावाडीह, नागाबाद पंचायत के नागाबाद, भंडारो, बड़की बेरगी पंचायत के बासो-कांडो एवं खैराटुंडा पंचायत के बंदखारो गांव शामिल हैं।
जिले के अफसरों के साथ बैठक करते डीसी।
bho_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva